S-3798/2023

1

Mál þetta, sem dómtekið var 24. október 2023, er höfðað með tveimur ákærum, útgefnum af lögreglustjóranum á höfuðborgarsvæðinu 15. júní og 12. september 2023, á hendur L-kk-þgf S-kk-þgf W-kk-þgf, kt. [...], [...]í [...].

2

Með ákæru 15. júní 2023 er ákærða gefin að sök líkamsárás „með því að hafa, aðfaranótt sunnudagsins 11. júlí 2021, við frisbígolfvöll að [...]í [...], veist með ofbeldi að A, kt. [...], og slegið hann með krepptum hnefa í andlit og búk, og í félagi með óþekktum aðilum sparkað í A þar sem hann lá á jörðinni, allt með þeim afleiðingum að hann hlaut mar á framhandlegg, mar á höfði, mar á hálsi, mar á bol og rof á hljóðhimnu.“ Var þetta brot í ákæru talið varða við 1. mgr. 218. gr. almennra hegningarlaga nr. 19/1940, en til vara við 1. mgr. 217. gr. sömu laga, með síðari breytingum. Var því breytt af hálfu ákæruvaldsins undir rekstri málsins og fært til bókar að ákæruvaldið teldi að brotið varðaði við 1. mgr. 217. gr. almennra hegningarlaga.

3

Með ákæru 12. september 2023 eru ákærða gefin að sök eignaspjöll og vopnalagabrot „með því að hafa, aðfaranótt laugardagsins 12. febrúar 2022, að [...]í [...], haft í vörslum sínum úðavopn og kylfu og síðar sama kvöld slegið í útidyrahurðina með kylfunni, með þeim afleiðingum að rúðurnar brotnuðu.“ Telst brot þetta samkvæmt ákæru varða við 1. mgr. 257. gr. almennra hegningarlaga nr. 19/1940 og c-lið 2. mgr. 30. gr. og 4. mgr. 30. gr., sbr. 1. mgr. 36. gr., vopnalaga nr. 16/1998.

4

Gerir ákæruvaldið þá kröfu að ákærði verði dæmdur til refsingar fyrir brot sín samkvæmt báðum þessum ákærum og til greiðslu alls sakarkostnaðar í málinu. Ákæruvaldið krefst þess einnig að ákærði sæti upptöku á úðavopni af gerðinni Sharg (munur nr. [...] í munaskrá [...]), sem haldlagt var í kjölfar afskipta lögreglu af ákærða sem greint er frá í ákæru 12. september 2023, sbr. 1. mgr. 37. gr. vopnalaga nr. 16/1998.5

Fyrir hönd A, kt. [...], sem er brotaþoli samkvæmt ákæru 15. júní 2023, gerir E-kvk-nf Ó-kvk-nf W-kvk-nf, lögmaður, þá kröfu að ákærða verði gert að greiða honum 1.500.000 króna, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 11. júlí 2021 þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr., sömu laga, frá þeim degi til greiðsludags. Þá er þess jafnframt krafist að ákærði verði dæmdur til að greiða lögmannsþóknun samkvæmt mati dómsins auk virðisaukaskatts.

6

Ákærði krefst vægustu refsingar sem lög leyfa og að bótakrafa brotaþola verði lækkuð verulega. Þá krefst verjandi ákærða þess að honum verði ákvörðuð hæfileg málsvarnarþóknun að mati dómsins.

Niðurstaða varðandi sekt ákærða o. fl.

7

Samkvæmt 1. mgr. 164. gr. laga nr. 88/2008 um meðferð sakamála tekur dómari mál þegar til dóms játi ákærði skýlaust alla þá háttsemi sem honum er gefin að sök og dómari telur ekki ástæðu til að draga í efa að játningin sé sannleikanum samkvæm nema annar hvor aðila krefjist þessi að fram fari aðalmeðferð í því samkvæmt 166. gr. sömu laga.

8

Ákærði hefur skýlaust játað brot sín, bæði samkvæmt ákæru 15. júní 2023 og vegna ákæru 12. september sama ár. Er játning ákærða í samræmi við rannsóknargögn framangreindra mála og ekki ástæða til þess, að mati dómsins, að draga í efa að hún sé rétt.

9

Að framangreindu virtu var farið með mál þetta samkvæmt 164. gr. laga nr. 88/2008, enda gerði hvorugur aðila athugasemd við það. Var málið samkvæmt því tekið til dóms án frekari sönnunarfærslu, eftir að sækjanda, lögmanni brotaþola og verjanda ákærða hafði verið gefinn kostur á að tjá sig um lagaatriði, ákvörðun viðurlaga og einkaréttarkröfu brotaþola í málinu.

10

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum 15. júní og 12. september 2023, með þeirri breytingu sem að framan greinir, þ. e. að brot ákærða samkvæmt ákæru 15. júní 2023 varði við 1. mgr. 217. gr. almennra hegningarlaga, en ekki við 1. mgr. 218. gr. sömu laga eins og aðallega var krafist í ákæru.

11

Ákærði hefur sömuleiðis viðurkennt bótaskyldu sína gagnvart A, sbr. ákæru 15. júní 2023.

Niðurstaða varðandi refsingu ákærða og önnur atriði

12

Ákærði er fæddur [...]. Samkvæmt framlögðum sakavottorðum, dagsettum 15. júní og 7. september 2023, hefur hann ekki áður gerst brotlegur við lög. Ákærði var 17 ára gamall er hann framdi það brot sem honum er gefið að sök samkvæmt ákæru 15. júní 2023. Þá hefur hann játað greiðlega fyrir dómi þá háttsemi sem hann er ákærður fyrir. Verða ungur aldur ákærða, hreinn sakaferill og skýlaus játning hans fyrir dómi metin honum til refsimildunar í málinu, sbr. 4., 5. og 8. tölulið 1. mgr. 70. gr. almennra hegningarlaga.

13

Á hinn bóginn réðist ákærði með ofbeldi á annan mann, sbr. ákæru 15. júní 2023, og lagði þannig heilsu hans í hættu. Þá verður ekki annað séð en að um tilefnislausa árás hafi verið að ræða, sem ákærði framdi að auki í félagi við óþekkta aðila. Þá var líkamsárás ákærða til þess fallin að hafa nokkrar afleiðingar fyrir brotaþola, þ. m. t. andlegar. Brot ákærða samkvæmt ákæru 12. september 2023 var einnig án tilefnis. Verður þetta metið ákærða til refsiþyngingar í málinu, sbr. 1., 2. og 3. tölulið 1. mgr. og 2. mgr. 70. gr. almennra hegningarlaga.

14

Með hliðsjón af öllu framangreindu, sakarefni þessa máls, dómaframkvæmd og 77. gr. almennra hegningarlaga, þykir refsing ákærða hæfilega ákveðin 30 daga fangelsi, en fresta skal fullnustu refsingarinnar og hún falla niður að liðnum tveimur árum frá uppsögu dómsins að telja haldi ákærði almennt skilorð 57. gr. almennra hegningarlaga. 15

Ákærði sæti auk þess upptöku á úðavopni af gerðinni Sharg (munur nr. [...]í munaskrá [...]), sem haldlagt var í kjölfar afskipta lögreglu af ákærða sem greint er frá í ákæru 12. september 2023, sbr. 1. mgr. 37. gr. vopnalaga.

16

Með háttsemi sinni gagnvart brotaþolanum A, sem lýst er í ákæru 15. júní 2023, hefur ákærði bakað sér bótaskyldu samkvæmt almennum skaðabótareglum og 26. gr. skaðabótalaga nr. 50/1993, með síðari breytingum. Með hliðsjón af sakarefni málsins, dómaframkvæmd og framlögðum gögnum er að mati dómsins hæfilegt að ákærði greiði brotaþola 350.000 krónur í miskabætur, með vöxtum og dráttarvöxtum eins og nánar greinir í dómsorði. Er þá miðað við að bótakrafa hafi fyrst verið birt fyrir ákærða við birtingu fyrirkalls í málinu, 28. júní 2023, enda liggja ekki fyrir gögn um að bótakrafan hafi verið birt fyrir ákærða fyrir þann tíma. Ákærði greiði sömuleiðis 482.112 krónur í málskostnað vegna lögmannsaðstoðar brotaþola við gerð bótakröfu og vegna eftirfylgni hennar fyrir dómi. Hefur þá verið tekið tillit til skyldu brotaþola til að greiða virðisauka-skatt vegna þjónustu lögmanns síns.

17

Lögmaður brotaþolans A gerir auk framangreinds kröfu um að ákærði verði dæmdur til að greiða útlagðan kostnað vegna tveggja læknisheimsókna brotaþola og viðtals á [...]ehf. Kom sú krafa ekki fram fyrr en eftir þingfestingu málsins, 7. júlí 2023, en lögmaður brotaþola lagði fram gögn þar að lútandi í þinghaldi 19. september sama ár. Er nánar tiltekið um að ræða tvær heimsóknir til B [...]læknis, [...]ágúst 2021 og [...] júlí 2023, og eina heimsókn til [...]ehf.

18

Í vottorði [...] ehf., dags. [...]ágúst 2023, sem frammi liggur í málinu, kemur fram að brotaþolinn A hafi leitað tilþeirra[...] júlí 2023 vegna [...]einkenna „sem hann var að upplifa eftir líkamsárás sem átti sér stað rúmum tveimur árum áður.“ Verður samkvæmt þessu ekki betur séð en að brotaþoli hafi fyrst leitað aðstoðar hjá [...] ehf. eftir þingfestingu málsins og einungis í eitt sinn, en hafi ekki áður verið til meðferðar hjá þeim aðila. Hefur vottorð [...] ehf. af þeim sökum takmarkað sönnunargildi í málinu, sbr. 109. gr. laga nr. 88/2008 um meðferð sakamála. Þá er sömuleiðis óljóst hver tilgangurinn var með síðari heimsókn brotaþola til framangreinds læknis eða hvort hún tengdist líkamsárásinni 11. júlí 2021.

19

Að því virtu og þar sem rúm tvö ár liðu frá hinu bótaskylda atviki og þar til brotaþolinn A stofnaði til meginhluta þess kostnaðar sem ákærði er hér krafinn um greiðslu á, eftir útgáfu ákæru og þingfestingu málsins, þar sem stofnað hafði verið til þess kostnaðar sem út af stendur fyrir gerð bótakröfu í málinu, og að öðru leyti með vísan til þess sem að framan greinir, eru að mati dómsins engar forsendur til að dæma ákærða til að greiða brotaþola skaðabætur vegna annars útlagðs kostnaðar, samtals að fjárhæð 39.804 krónur, sbr. og til hliðsjónar 1. og 2. mgr. 180. gr. laga nr. 88/2008 um meðferð sakamála og 1. mgr. 111. gr. laga nr. 91/1991 um meðferð einkamála.

20

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 482.112 krónur, að meðtöldum virðisaukaskatti, og 42.996 krónur í annan sakarkostnað, sbr. 235. gr., sbr. 1. mgr. 233. gr., laga nr. 88/2008.

21

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

22

J-kk-nf R-kk-nf J-kk-nf héraðsdómari kveður upp dóm þennan.

DÓMSORÐ:

Ákærði, L-kk-nf S-kk-nf W-kk-nf, sæti fangelsi í 30 daga, en fresta skal fullnustu refsingar-innar og hún falla niður að liðnum tveimur árum frá uppsögu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði, L-kk-nf S-kk-nf W-kk-nf, sæti upptöku á úðavopni af gerðinni Sharg (munur nr. [...]í munaskrá [...]).

Ákærði, L-kk-nf S-kk-nf W-kk-nf, greiði A 350.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu, frá 11. júlí 2021 til 28. júlí 2023, en síðan dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags, auk 482.112 króna í málskostnað.

Ákærði, L-kk-nf S-kk-nf W-kk-nf, greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 482.112 krónur, og 42.996 krónur í annan sakarkostnað.

J-kk-nf R-kk-nf J-kk-nf